312
|}

was isch bassiert? 
 Es isch Chrieg z Italie. Dr Kaiser Konstantin kämpft mit ere grossen Armee gägen Usurpator Maxenzius. Nach erschten erfolgryche Schlachte z Norditalie chunt dr Konstantin bi Rom zu dr Milvische Brugg, wo übere Tiber goot. Do gseet dr Kaiser schynts am Himel es Wunderzäiche – so isch es d Überliferig – mit em Symbol vom Chrischtusmonogramm, und es wird wyters gseit, e Schtimm heig em zuegrueffe: «wänn das Zäiche nimmsch, so gwinnsch!» Und won er doo das Bild bi sine Soldaate heig lo uf d Schilder moole, heig er wäge dämm au die Schlacht gwunne. Drufabe stirbt dr Maxenzius.
 Dr Kaiser Konstantin tuet d Prätorianergarde uufhebe, wil si em Maxenzius ghulfe het.
 Me weiss nit sicher, öb dr Konstantin grad scho sälber au e Chrischt woorden isch.
 Z Rom wird dr Konstantinboge bout.
 Z Karthago isch e Chileversamlig gäge d Donatischte.
 Dr gootisch Bischof Wulfila chunt uf d Wält (öppen ane 311).
 Dr Buddhischtemönch Dao'an chunt uf d Wält.
 Die chineesischi Kaiserin Huyan stirbt.
 Z China isch Chrieg.

Weblink